પણ અહીં વાત ફેટ ટેક્સની છે. શું ભારતમાં કુપોષણની સમસ્યા નથી? વિરોધપક્ષ જયારે વિરોધપક્ષમાં હોય ત્યારે આ સમસ્યા અંગે હો હા કરે છે તો પ્રજા જાતે ખાઈને વજન વધારે તો એમાં ટેક્સ નાખી એમને રોકવાની શી જરૂર છે? શું જાડા થવું એ આપણો મૂળભૂત અધિકાર નથી? શું બર્ગર અને પીઝા જ ખરાબ છે, સમોસા અને દાલવડા નહિ? શું આ ટેક્સના કારણે જાડા સાથે પાતળા પણ હોમાઈ નહિ જાય? આવા અનેક સવાલો ઉભા થાય છે. એમાય આ ટેક્સ દરખાસ્ત જે ૧૦૦% બિલ બનાવતી હોય એ ટાઈપના ફૂડ-જોઈન્ટસને અનુલક્ષીને બનાવી હોય એવું જણાય છે, જે બિલ વગર વેચે છે એમને તો બખ્ખાં ચાલુ જ રહેશે.